title: Регламент за изпълнение (ЕС) 2016/81 на Комисията от 19 януари 2016 година за вписване на наименование в регистъра на защитените наименования за произход и защитените географски указания [Cantuccini Toscani/Cantucci Toscani (ЗГУ)]

text:
               26.1.2016

               BG

               Официален вестник на Европейския съюз

               L 17/6

         РЕГЛАМЕНТ ЗА ИЗПЪЛНЕНИЕ (ЕС) 2016/81 НА КОМИСИЯТА
   от 19 януари 2016 година
   за вписване на наименование в регистъра на защитените наименования за произход и защитените географски указания [Cantuccini Toscani/Cantucci Toscani (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Cantuccini Toscani“/„Cantucci Toscani“, подадено от Италия, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Cantuccini Toscani“/„Cantucci Toscani“ следва да бъде регистрирано,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Cantuccini Toscani/Cantucci Toscani“ (ЗГУ).
   Наименованието по първа алинея се използва за идентифициране на продукт от клас 2.3. Хляб, хлебни изделия, сладкарски и захарни изделия, бисквити и други печива от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 януари 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 263, 11.8.2015 г., стр. 4.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2016/459 на Комисията от 18 март 2016 година за изменение на Регламент (ЕО) № 1235/2008 за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (Текст от значение за ЕИП)

text:
               31.3.2016

               BG

               Официален вестник на Европейския съюз

               L 80/14

         РЕГЛАМЕНТ ЗА ИЗПЪЛНЕНИЕ (ЕС) 2016/459 НА КОМИСИЯТА
   от 18 март 2016 година
   за изменение на Регламент (ЕО) № 1235/2008 за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 33, параграфи 2 и 3 и член 38, буква г) от него,
   като има предвид, че:

               (1)

               В приложение III към Регламент (ЕО) № 1235/2008 на Комисията (2) се съдържа списък с третите държави, чиито системи на производство и мерки за контрол за биологичното производство на земеделски продукти се признават за равностойни на тези, определени в Регламент (ЕО) № 834/2007.

               (2)

               Признаването на Канада в съответствие с член 33, параграф 2 от Регламент (ЕО) № 834/2007 понастоящем се прилага за, наред с другото, преработени селскостопански продукти, предназначени за храна и за употреба като фураж, с биологични съставки, които са произведени в Канада. Канада е подала искане до Комисията да разшири обхвата на предоставеното ѝ признаване, така че да включва преработени продукти, предназначени за храна и за употреба като фураж, с биологични съставки, внесени от трети държави и сертифицирани в съответствие с канадското законодателство в областта на биологичните продукти. В резултат на прегледа на информацията, внесена с това искане, и последващите разяснения, предоставени от Канада, както и на проверката на място на правилата за производство и мерките за контрол, прилагани по отношение на преработените продукти с вносни съставки, се стигна до заключението, че в тази държава правилата, регулиращи производството и контрола на преработените продукти с вносни биологични съставки, са равностойни на посочените в Регламент (ЕО) № 834/2007 и Регламент (ЕО) № 889/2008 на Комисията (3). Ето защо признаването на равностойността на системите за производство и мерките за контрол на Канада следва да се прилага и по отношение на преработените продукти, предназначени за храна и за употреба като фураж, с внесени биологични съставки, сертифицирани в съответствие с канадското законодателство.

               (3)

               Освен това действащото понастоящем признаване на Канада изключва биологичното вино. Канада подаде искане до Комисията да разшири обхвата на предоставеното ѝ признаване, така че да включва и биологичното вино, сертифицирано в съответствие с канадското законодателство в областта на биологичните продукти. След разглеждане на информацията, внесена с това искане, и последващите разяснения, предоставени от Канада, се стигна до заключението, че в тази държава правилата, регулиращи производството и контрола на биологично вино, са равностойни на тези, определени в Регламент (ЕО) № 834/2007 и Регламент (ЕО) № 889/2008. Ето защо признаването на равностойността на системите за производство и мерките за контрол на Канада следва да се приложи и по отношение на биологичното вино, сертифицирано в съответствие с канадското законодателство.

               (4)

               В приложение IV към Регламент (ЕО) № 1235/2008 се съдържа списък на контролните и надзорните органи, от чиято компетентност е да извършват контрол и да издават сертификати в трети държави за целите на установяване на равностойността. В резултат на разширяването на обхвата на признаването на Канада, така че да обхваща преработените продукти, предназначени за храна и за употреба като фураж, с внесени биологични съставки, и биологичното вино, сертифицирани в съответствие с канадското законодателство и съответните изменения на приложение III към посочения регламент, съответните контролни органи, признати до момента за вноса на преработени продукти, предназначени за употреба като храни, с вносни биологични съставки, и на биологично вино (продукт от категория D) от Канада, следва да бъдат заличени от приложение IV към посочения регламент.

               (5)

               Поради това приложения III и IV към Регламент (ЕО) № 1235/2008 следва да бъдат съответно изменени.

               (6)

               С цел да се даде възможност на контролните органи, изброени в приложение IV към Регламент (ЕО) № 1235/2008, които са признати за Канада по отношение на преработените продукти, предназначени за употреба като храна, с внесени биологични съставки, и биологичното вино, да се адаптират към промените, въведени с настоящия регламент, изменението на приложение IV към Регламент (ЕО) № 1235/2008 следва да се прилага едва след изтичането на разумен период от време.

               (7)

               Мерките, предвидени в настоящия регламент, са в съответствие със становището на Комитета по биологично производство,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1235/2008 се изменя, както следва:

               1)

               Приложение III се изменя в съответствие с приложение I към настоящия регламент;

               2)

               Приложение IV се изменя в съответствие с приложение II към настоящия регламент.

         Член 2
   Настоящият регламент влиза в сила на седмия ден след датата на публикуването му в Официален вестник на Европейския съюз.
   Точка 2 от член 1 се прилагат от 7 юли 2016 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 март 2016 година.

            За Комисията

            Председател

         Jean-Claude JUNCKER

      (1)  ОВ L 189, 20.7.2007 г., стр. 1.

      (2)  Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 334, 12.12.2008 г., стр. 25).

      (3)  Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 18.9.2008 г., стр. 1).

      ПРИЛОЖЕНИЕ I
      Приложение III към Регламент (ЕО) № 1235/2008 се изменя, както следва:

                  1)

                  В текста, отнасящ се за Канада, точка 1 „Продуктови категории“, ред „Преработени селскостопански продукти, предназначени за храна“, бележка под линия (1) се заличава;

                  2)

                  Точка 2 „Произход“ се заменя със следното:

                              „2.

                                 Произход: продуктите от категория A, B и F, които са произведени в Канада, и продуктите от категория D и E, обработeни в Канада, с получени съгласно методите на биологичното производство съставки, които са произведени в Канада или са внесени в Канада в съответствие с канадското законодателство.“

      ПРИЛОЖЕНИЕ II
      Приложение IV към Регламент (ЕО) № 1235/2008 се изменя, както следва:

                  1)

                  В точка 3 от вписването, отнасящо се до „CCOF Certification Services“, се заличава редът, отнасящ се до Канада;

                  2)

                  В точка 3 от вписването, отнасящо се до „Ecocert SA“, се заличава редът, отнасящ се до Канада;

                  3)

                  В точка 3 от вписването, отнасящо се до „IMOswiss AG“, се заличава редът, отнасящ се до Канада;

                  4)

                  В точка 3 от вписването, отнасящо се до „International Certification Services, Inc.“, се заличава редът, отнасящ се до Канада;

                  5)

                  В точка 3 от вписването, отнасящо се до „Letis S.A.,“ се заличава редът, отнасящ се до Канада;

                  6)

                  В точка 3 от вписването, отнасящо се до „Oregon Tilth“, се заличава редът, отнасящ се до Канада;

                  7)

                  В точка 3 от вписването, отнасящо се до „Organic crop improvement association“, се заличава редът, отнасящ се до Канада;

                  8)

                  В точка 3 от вписването, отнасящо се до „Quality Assurance International“, се заличава редът, отнасящ се до Канада.


title: Регламент за изпълнение (ЕС) 2016/83 на Комисията от 19 януари 2016 година за вписване на наименование в регистъра на защитените наименования за произход и защитените географски указания [Granada Mollar de Elche/Granada de Elche (ЗНП)]

text:
               26.1.2016

               BG

               Официален вестник на Европейския съюз

               L 17/8

         РЕГЛАМЕНТ ЗА ИЗПЪЛНЕНИЕ (ЕС) 2016/83 НА КОМИСИЯТА
   от 19 януари 2016 година
   за вписване на наименование в регистъра на защитените наименования за произход и защитените географски указания [Granada Mollar de Elche/Granada de Elche (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Granada Mollar de Elche/Granada de Elche“, подадено от Испания, бе публикувано в Официален вестник на Европейския съюз
                   (2).

               (2)

               Тъй като Комисията не е получила никакви възражения по член 51 от Регламент (ЕС) № 1151/2012, наименованието „Granada Mollar de Elche“/„Granada de Elche“ следва да бъде регистрирано,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Granada Mollar de Elche“/„Granada de Elche“ (ЗНП).
   Наименованието по първа алинея се използва за идентифициране на продукт от клас 1.6. „Плодове, зеленчуци и зърнени храни, пресни или преработени“ от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 януари 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 264, 12.8.2015 г., стр. 40.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 1108/2014 на Комисията от 20 октомври 2014 година за разрешаване на употребата на препарат от Clostridium butyricum (FERM BP-2789) като фуражна добавка за пуйки за угояване и пуйки, отглеждани за разплод (притежател на разрешението Miyarisan Pharmaceutical Co. Ltd, представлявано от Miyarisan Pharmaceutical Europe S.L.U.)  Текст от значение за ЕИП

text:
               21.10.2014

               BG

               Официален вестник на Европейския съюз

               L 301/16

         РЕГЛАМЕНТ ЗА ИЗПЪЛНЕНИЕ (ЕС) № 1108/2014 НА КОМИСИЯТА
   от 20 октомври 2014 година
   за разрешаване на употребата на препарат от Clostridium butyricum (FERM BP-2789) като фуражна добавка за пуйки за угояване и пуйки, отглеждани за разплод (притежател на разрешението Miyarisan Pharmaceutical Co. Ltd, представлявано от Miyarisan Pharmaceutical Europe S.L.U.)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

               (2)

               В съответствие с член 7 от Регламент (ЕО) № 1831/2003 беше подадено заявление за нов вид употреба на препарат от Clostridium butyricum (FERM BP-2789). Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003, и от съответната подкрепяща информация.

               (3)

               Заявлението се отнася до разрешаването на употребата на препарат от Clostridium butyricum (FERM BP-2789) като фуражна добавка за пуйки за угояване и пуйки, отглеждани за разплод, която да бъде класифицирана в категорията „зоотехнически добавки“.

               (4)

               С Регламент (ЕО) № 903/2009 на Комисията (2) беше разрешена употребата на препарата от Clostridium butyricum (FERM BP-2789), който спада към категорията „зоотехнически добавки“, за срок от десет години като фуражна добавка за пилета за угояване, а с Регламент за изпълнение (ЕС) № 373/2011 на Комисията (3) — за второстепенни видове птици (с изключение на птици носачки), за отбити прасенца и за второстепенни видове животни от рода на свинете (отбити).

               (5)

               В становището си от 4 март 2014 г. (4) Европейският орган за безопасност на храните („Органът“) заключи, че при предложените условия на употреба препаратът от Clostridium butyricum (FERM BP-2789) не се отразява неблагоприятно върху здравето на животните и здравето на потребителите, нито върху околната среда. Той също така заключи, че добавката може да подобри показателите на пуйките за угояване, както и че това заключение може да се отнесе и за пуйките, отглеждани за разплод. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (6)

               При оценката на препарата от Clostridium butyricum (FERM BP-2789) беше установено, че са изпълнени условията за издаване на разрешение, предвидени в член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно предвиденото в приложението към настоящия регламент.

               (7)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението препарат, който принадлежи към категорията „зоотехнически добавки“ и към функционална група „стабилизатори на чревната флора“, като добавка при храненето на животните при спазване на условията, определени в същото приложение.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 октомври 2014 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  Регламент (ЕО) № 903/2009 на Комисията от 28 септември 2009 г. относно разрешително за препарата Clostridium butyricum FERM-BP 2789 като фуражна добавка при пилета за угояване (притежател на разрешителното — Miyarisan Pharmaceutical Co. Ltd, представлявано от Miyarisan Pharmaceutical Europe S.L.U) (ОВ L 256, 29.9.2009 г., стр. 26).

      (3)  Регламент за изпълнение (ЕС) № 373/2011 на Комисията от 15 април 2011 г. относно разрешителното за препарат от Clostridium butyricum FERM-BP 2789 като фуражна добавка за второстепенни видове птици, с изключение на птици носачки, отбити прасенца и второстепенни видове животни от рода на свинете (отбити) и за изменение на Регламент (ЕО) № 903/2009 (притежател на разрешителното Miyarisan Pharmaceutical Co. Ltd, представляван от Miyarisan Pharmaceutical Europe S.L.U.) (ОВ L 102, 16.4.2011 г., стр. 10).

      (4)  EFSA Journal (Бюлетин на ЕОБХ), 2013; 11(1):3040.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешението

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  CFU/kg пълноценен фураж със съдържание на влага 12 %

                     Категория „зоотехнически добавки“. Функционална група „стабилизатори на чревната флора“

                  4b1830

                  Miyarisan Pharmaceutical Co. Ltd, представлявано от Miyarisan Pharmaceutical Europe S.L.U.

                     Clostridium butyricum

                  FERM BP-2789

                     Състав на добавката

                  Препарат Clostridium butyricum FERM BP-2789, съдържащ минимум 5 × 108 CFU/g добавка в твърда форма

                     Характеристика на активното вещество

                  Жизнеспособни спори на Clostridium butyricum FERM BP-2789.

                     Метод за анализ
                      (1)

                  Преброяване: метод на разлятата среда, основан на стандарт ISO 15213.
                  Идентификация: метод на пулсовата гел електрофореза (PFGE).

                  Пуйки за угояване
                  Пуйки, отглеждани за разплод

                  —

                  1,25 × 108

                  —

                              1.

                              В упътването за употреба на добавката и премикса да се посочат условията на съхранение и устойчивостта при гранулиране.

                              2.

                              Употребата е разрешена във фуражите, съдържащи (за съответната категория животни) разрешените кокцидиостатици: монензин натрий, робенидин, мадурамицин амоний, лазалоцид натрий или диклазурил.

                              3.

                              Мерки за безопасност: по време на работа да се използват средства за дихателна защита и предпазни очила.

                  10 ноември 2024 г.

         (1)  Подробна информация за методите за анализ може да бъде намерена на интернет адреса на референтната лаборатория на Европейския съюз за фуражни добавки: http://irmm.jrc.ec.europa.eu/EURLs/EURL_feed_additives/Pages/index.aspx


title: Регламент за изпълнение (ЕС) № 1268/2011 на Комисията от 6 декември 2011 година за определяне на фиксирани стойности при внос за определяне на входната цена на някои плодове и зеленчуци

text:
               7.12.2011

               BG

               Официален вестник на Европейския съюз

               L 324/23

         РЕГЛАМЕНТ ЗА ИЗПЪЛНЕНИЕ (ЕС) № 1268/2011 НА КОМИСИЯТА
   от 6 декември 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 7 декември 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 6 декември 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  AL

                  58,7

                  MA

                  47,0

                  MK

                  68,6

                  TR

                  87,1

                  ZZ

                  65,4

                  0707 00 05

                  TR

                  103,7

                  ZZ

                  103,7

                  0709 90 70

                  MA

                  31,6

                  TR

                  122,9

                  ZZ

                  77,3

                  0805 10 20

                  AR

                  41,5

                  BR

                  41,5

                  MA

                  56,6

                  TR

                  45,8

                  UY

                  42,5

                  ZA

                  51,9

                  ZZ

                  46,6

                  0805 20 10

                  MA

                  64,0

                  ZZ

                  64,0

                  0805 20 30, 0805 20 50, 0805 20 70, 0805 20 90

                  HR

                  32,0

                  IL

                  76,9

                  JM

                  129,1

                  TR

                  77,0

                  ZZ

                  78,8

                  0805 50 10

                  TR

                  53,9

                  ZZ

                  53,9

                  0808 10 80

                  CA

                  120,5

                  CL

                  90,0

                  CN

                  71,1

                  US

                  123,5

                  ZA

                  180,1

                  ZZ

                  117,0

                  0808 20 50

                  CN

                  48,8

                  TR

                  133,1

                  ZZ

                  91,0

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) 2016/987 на Комисията от 20 юни 2016 година за установяване на стандартни стойности при внос с цел определяне на входната цена на някои плодове и зеленчуци

text:
               21.6.2016

               BG

               Официален вестник на Европейския съюз

               L 162/6

         РЕГЛАМЕНТ ЗА ИЗПЪЛНЕНИЕ (ЕС) 2016/987 НА КОМИСИЯТА
   от 20 юни 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 юни 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  132,7

                  ZZ

                  132,7

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  169,4

                  BR

                  92,5

                  MA

                  179,9

                  TR

                  151,6

                  UY

                  147,6

                  ZA

                  174,3

                  ZZ

                  152,6

                  0808 10 80

                  AR

                  117,9

                  BR

                  88,5

                  CL

                  125,6

                  CN

                  66,5

                  NZ

                  156,7

                  SA

                  114,4

                  US

                  120,4

                  ZA

                  115,7

                  ZZ

                  113,2

                  0809 10 00

                  TR

                  265,2

                  ZZ

                  265,2

                  0809 29 00

                  TR

                  389,4

                  ZZ

                  389,4

                  0809 30 10 , 0809 30 90

                  TR

                  143,1

                  ZZ

                  143,1

                  0809 40 05

                  TR

                  180,1

                  ZZ

                  180,1

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 156/2013 на Комисията от 20 февруари 2013 година за установяване на стандартни стойности при внос с цел определяне на входната цена на някои плодове и зеленчуци

text:
               21.2.2013

               BG

               Официален вестник на Европейския съюз

               L 48/8

         РЕГЛАМЕНТ ЗА ИЗПЪЛНЕНИЕ (ЕС) № 156/2013 НА КОМИСИЯТА
   от 20 февруари 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 февруари 2013 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  80,1

                  MA

                  61,7

                  TN

                  81,6

                  TR

                  96,5

                  ZZ

                  80,0

                  0707 00 05

                  EG

                  191,6

                  MA

                  191,6

                  TR

                  175,4

                  ZZ

                  186,2

                  0709 91 00

                  EG

                  76,0

                  ZZ

                  76,0

                  0709 93 10

                  MA

                  42,2

                  TR

                  112,9

                  ZZ

                  77,6

                  0805 10 20

                  EG

                  50,7

                  IL

                  52,2

                  MA

                  63,1

                  TN

                  56,7

                  TR

                  58,5

                  ZZ

                  56,2

                  0805 20 10

                  IL

                  126,3

                  MA

                  103,1

                  ZZ

                  114,7

                  0805 20 30, 0805 20 50, 0805 20 70, 0805 20 90

                  EG

                  57,7

                  IL

                  150,3

                  KR

                  134,8

                  MA

                  122,1

                  TR

                  70,0

                  ZA

                  148,7

                  ZZ

                  113,9

                  0805 50 10

                  EG

                  83,9

                  TR

                  76,5

                  ZZ

                  80,2

                  0808 10 80

                  CN

                  82,9

                  MK

                  34,9

                  US

                  202,1

                  ZZ

                  106,6

                  0808 30 90

                  AR

                  130,3

                  CL

                  178,0

                  CN

                  77,9

                  TR

                  179,9

                  US

                  187,5

                  ZA

                  118,0

                  ZZ

                  145,3

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 1236/2014 на Комисията от 18 ноември 2014 година за разрешаване на употребата на L-валин, получен от Corynebacterium glutamicum (DSM 25202), като фуражна добавка за всички видове животни  Текст от значение за ЕИП

text:
                  19.11.2014

                  BG

                  Официален вестник на Европейския съюз

                  L 332/26

         РЕГЛАМЕНТ ЗА ИЗПЪЛНЕНИЕ (ЕС) № 1236/2014 НА КОМИСИЯТА
         от 18 ноември 2014 година
         за разрешаване на употребата на L-валин, получен от Corynebacterium glutamicum (DSM 25202), като фуражна добавка за всички видове животни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:

                     (1)

                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                     (2)

                     В съответствие с член 7 от Регламент (ЕО) № 1831/2003 беше подадено заявление за разрешаване на употребата на L-валин, получен от Corynebacterium glutamicum (DSM 25202). Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                     (3)

                     Заявлението се отнася до разрешаването на L-валин, получен от Corynebacterium glutamicum (DSM 25202), като фуражна добавка за всички видове животни, която да бъде класифицирана в категорията „хранителни добавки“.

                     (4)

                     В становището си от 2 юли 2014 г. (2) Европейският орган за безопасност на храните („Органът“) заключи, че при предложените условия на употреба L-валин, получен от Corynebacterium glutamicum (DSM 25202), не се отразява неблагоприятно върху здравето на животните и на човека, нито върху околната среда и че се счита за ефикасен източник на основната аминокиселина L-валин при храненето на животните. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                     (5)

                     При оценката на L-валин, получен от Corynebacterium glutamicum (DSM 25202), беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посоченото вещество следва да бъде разрешена съгласно предвиденото в приложението към настоящия регламент.

                     (6)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1
            Разрешение
            Разрешава се употребата на посоченото в приложението вещество, което принадлежи към категорията „хранителни добавки“ и към функционалната група „аминокиселини, техните соли и аналози“, като добавка при храненето на животните при спазване на условията, определени в същото приложение

            Член 2
            Влизане в сила
            Настоящият регламент влиза в сила на двадесетия ден след публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 18 ноември 2014 година.

                  За Комисията

                  Председател

               Jean-Claude JUNCKER

            (1)  ОВ L 268, 18.10.2003 г., стр. 29.

            (2)  EFSA Journal (Бюлетин на ЕОБХ), 2014; 12(7):3795.

            ПРИЛОЖЕНИЕ

                        Идентификационен номер на добавката

                        Наименование на притежателя на разрешението

                        Добавка

                        Състав, химична формула, описание, метод за анализ

                        Вид или категория на животните

                        Максимална възраст

                        Минимално съдържание

                        Максимално съдържание

                        Други разпоредби

                        Срок на валидност на разрешението

                        mg/kg пълноценен фураж със съдържание на влага 12 %

                           Категория: „хранителни добавки“. Функционална група: „аминокиселини, техните соли и аналози“

                        3c369

                        —

                        L-валин

                           Състав на добавката

                        L-валин най-малко 98 % (в сухо вещество).

                           Характеристика на активното вещество

                        L-валин ((2S)-2-амино-3-метилбутанова киселина), получен от Corynebacterium glutamicum (DSM 25202).
                        Химична формула: C5H11NO2

                        CAS номер: 72-18-4

                           Метод за анализ
                            (1)

                        За определянето на L-валин във фуражната добавка: „L-валин монография“ (компендиум Food Chemical Codex).
                        За определянето на L-валин в премикси, комбинирани фуражи и фуражни суровини: йонообменна хроматография, съчетана със следколонна дериватизация и спектрофотометрично определяне (HPLC/VIS) — Регламент (ЕО) № 152/2009 на Комисията

                        Всички видове

                        —

                                    1.

                                    Задължително обозначаване върху етикета на добавката:

                                                —

                                                съдържание на влага.

                                    2.

                                    За безопасността на потребителите: по време на работа да се носят предпазна маска на устата, предпазни очила и ръкавици.

                                    3.

                                    При доброволно обозначаване на добавката върху етикета на фуражните суровини и комбинираните фуражи се включва следното:

                                                —

                                                наименование и идентификационен номер на добавката,

                                                —

                                                количество на добавката.

                        9 декември 2024 г.

               (1)  Подробна информация за методите за анализ може да бъде намерена на следния адрес на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) № 1233/2013 на Комисията от 29 ноември 2013 година за предоставяне на дерогация от Регламент (ЕО) № 1967/2006 по отношение на минималното разстояние от брега и минималната дълбочина за улов на стъкленка ( Аphia minuta ), на риба от вида Pseudaphia ferreri и на смарид ( Spicara smaris ) с корабни грибове в част от териториалните води на Испания (Балеарски острови)

text:
               3.12.2013

               BG

               Официален вестник на Европейския съюз

               L 322/17

         РЕГЛАМЕНТ ЗА ИЗПЪЛНЕНИЕ (ЕС) № 1233/2013 НА КОМИСИЯТА
   от 29 ноември 2013 година
   за предоставяне на дерогация от Регламент (ЕО) № 1967/2006 по отношение на минималното разстояние от брега и минималната дълбочина за улов на стъкленка (Аphia minuta), на риба от вида Pseudaphia ferreri и на смарид (Spicara smaris) с корабни грибове в част от териториалните води на Испания (Балеарски острови)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1967/2006 на Съвета от 21 декември 2006 г. относно мерките за управление на устойчивата експлоатация на рибните ресурси в Средиземно море (1), и по-специално член 13, параграф 5 от него,
   като има предвид, че:

               (1)

               С член 13, параграф 1 от Регламент (ЕО) № 1967/2006 се забранява използването на теглени съоръжения в рамките на 3 морски мили от брега или в рамките на 50-метровата изобата, там където тази дълбочина се достига на по-късо разстояние от брега.

               (2)

               По искане на някоя от държавите членки Комисията може да позволи дерогация от член 13, параграф 1 от Регламент (ЕО) № 1967/2006, ако са изпълнени определени условия по член 13, параграфи 5 и 9.

               (3)

               На 8 октомври 2012 г. Испания подаде до Комисията искане за дерогация от член 13, параграф 1 от посочения регламент с цел извършване на улов на стъкленка (Aphia minuta), на риба от вида Pseudaphia ferreri и на смарид (Spicara smaris) с корабни грибове в свои териториални води в автономна област Балеарски острови.

               (4)

               Искането се отнася до плавателни съдове, които са вписани в регистъра на плавателните съдове, воден от Генерална дирекция за селските и морските райони на Балеарските острови, и за които е известно, че извършват риболов в продължение на над пет години и ще провеждат операции съгласно план за управление, регулиращ улова на стъкленка (Aphia minuta), на риба от вида Pseudaphia ferreri и на смарид (Spicara smaris) с корабни грибове.

               (5)

               Планът за управление гарантира, че в бъдеще риболовното усилие няма да се увеличава, като се предвижда, че при прекратяване на дейността на който и да било от 60-те плавателни съда, притежаващи разрешение за риболов, съответният плавателен съд може да бъде заместен в регистъра само от плавателен съд с равен или по-малък капацитет по отношение на мощност и дължина.

               (6)

               На своята пленарна сесия, проведена между 5 и 9 ноември 2012 г., Научният, технически и икономически комитет по рибарство (НТИКР) разгледа поисканата от Испания дерогация и свързания с нея проект на плана за управление.

               (7)

               Съгласно член 19, параграф 2 от Регламент (ЕО) № 1967/2006 планът за управление бе приет от Испания с Постановление № 44/2013 от 4 октомври 2013 г. за създаване на план за управление на традиционния риболов с корабни грибове във водите на Балеарските острови (2).

               (8)

               Поисканата от Испания дерогация отговаря на условията, посочени в член 13, параграфи 5 и 9 от Регламент (ЕО) № 1967/2006.

               (9)

               По-конкретно, предвид ограничения размер на континенталния шелф и пространственото разпространение на целевите видове, които се срещат само в определени участъци в крайбрежните райони на дълбочина не повече от 50 m, местата за риболов са ограничени.

               (10)

               Същевременно риболовът не може да се извършва с други уреди, не оказва значително въздействие върху защитените местообитания и е високоселективен, тъй като грибовете се теглят във водния стълб и нямат контакт с морското дъно. Събирането на материал от морското дъно би навредило на целевите видове и би направило практически невъзможен подбора на подлежащите на улов видове поради малките им размери.

               (11)

               Поисканата от Испания дерогация се отнася до ограничен брой плавателни съдове — общо 60.

               (12)

               Съответните риболовни дейности отговарят на изискванията на член 4 от Регламент (ЕО) № 1967/2006 по отношение на защитените местообитания, тъй като в испанския план за управление на тези дейности изрично се забранява риболовът над тези местообитания.

               (13)

               Изискванията по член 8, параграф 1, буква з) от Регламент (ЕО) № 1967/2006 не са приложими, тъй като те се отнасят за траулерите.

               (14)

               Тъй като съответните риболовни дейности са високоселективни, имат пренебрежително нищожен ефект върху морската среда и не са повлияни от разпоредбите на член 4, параграф 5 от Регламент (ЕО) № 1967/2006, те са допустими за дерогация по отношение на минималния размер на отвора на мрежите, посочен в член 9, параграф 7 от Регламент (ЕО) № 1967/2006. Следователно правилата относно минималния размер на отвора на мрежите, посочен в член 9, параграф 3, не се прилагат.

               (15)

               Испанският план за управление включва мерки за наблюдение на риболовните дейности, с което се изпълняват условията по член 13, параграф 9, трета алинея от Регламент (ЕО) № 1967/2006 и член 14 от Регламент (ЕО) № 1224/2009 на Съвета (3).

               (16)

               Тъй като съответните риболовни дейности се извършват на много късо разстояние от брега, те не възпрепятстват дейностите на други плавателни съдове.

               (17)

               В испанския план за управление са предвидени гаранции, че уловът на видовете, посочени в приложение III към Регламент (ЕО) № 1967/2006, е минимален и че риболовните дейности не са насочени към главоноги.

               (18)

               С оглед на това поисканата дерогация следва да бъде предоставена.

               (19)

               Съгласно плана за наблюдение, предвиден в нейния план за управление, Испания следва да изпрати на Комисията доклад в установения срок.

               (20)

               В съответствие с искането на Испания ограничението на срока на дерогацията ще позволи да се гарантират бързи коригиращи мерки за управление, в случай че в доклада до Комисията се съдържат данни за незадоволителен природозащитен статус на експлоатирания запас, като същевременно се предвиди възможност за оптимизиране на научната база с цел подобряване на плана за управление.

               (21)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   Дерогация
   Член 13, параграф 1 от Регламент (ЕО) № 1967/2006 не се прилага за териториалните води на Испания в близост до крайбрежието на автономна област Балеарски острови за улов на стъкленка (Aphia minuta), на риба от вида Pseudaphia ferreri и на смарид (Spicara smaris) с корабни грибове, използвани от плавателни съдове:

               а)

               които са вписани в регистъра на плавателните съдове, воден от Генерална дирекция за селските и морските райони на Балеарските острови;

               б)

               за които е известно, че извършват риболов в продължение на над пет години и за които не се предвижда бъдещо увеличаване на риболовното усилие; и

               в)

               които притежават разрешение за риболов и провеждат операции съгласно плана за управление, приет от Испания в съответствие с член 19, параграф 2 от Регламент (ЕО) № 1967/2006.

         Тази дерогация се прилага за период от три години от датата на влизане в сила на настоящия регламент.
   Член 2
   План за наблюдение и доклад
   В срок от три години от влизането в сила на настоящия регламент Испания изпраща на Комисията доклад, изготвен в съответствие с плана за наблюдение, който се съдържа в плана за управление, посочен в член 1, буква в).
   Член 3
   Влизане в сила
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 ноември 2013 година.

            За Комисията

            Председател

         José Manuel BARROSO

      (1)  ОВ L 409, 30.12.2006 г., стр. 11.

      (2)  Decreto 44/2013, de 4 de octubre, por el que establece el Plan de Gestión Pluriinsular para la Pesca con Artes de Tiro Tradicionales en Aguas de las Illes Balears, Butlletí Oficial de les Illes Balears [Официален вестник на Балеарските острови], бр. 137, 5.10.2013 г., стр. 47345.

      (3)  ОВ L 343, 22.12.2009 г., стр. 1.